b'\n_START_ARTICLE_\nEuropos teis\xc4\x97s departamentas\n_START_PARAGRAPH_\nEuropos teis\xc4\x97s departamentas prie Lietuvos Respublikos teisingumo ministerijos (Europos teis\xc4\x97s departamentas, ETD prie LR TM) \xe2\x80\x93 Lietuvos Respublikos Vyriausyb\xc4\x97s \xc4\xafsteigta \xc4\xafstaiga prie LR teisingumo ministerijos. Paskirtis \xe2\x80\x93 pagal kompetencij\xc4\x85 u\xc5\xbetikrinti Europos S\xc4\x85jungos teis\xc4\x97s \xc4\xafgyvendinim\xc4\x85 Lietuvos Respublikoje, atstovauti Lietuvos Respublikos interesams ir ginti juos \xc4\xafvairiose Europos teismin\xc4\x97se institucijose (Europos Bendrij\xc5\xb3 Teisingumo Teisme, Pirmosios instancijos teisme, specializuotuose teismuose ar prie Pirmosios instancijos teismo steigiamose teis\xc4\x97j\xc5\xb3 kolegijose ir Europos laisvosios prekybos asociacijos teisme). Europos teis\xc4\x97s departamentas yra vie\xc5\xa1asis juridinis asmuo, turintis s\xc4\x85skait\xc4\x85 banke ir antspaud\xc4\x85 su Lietuvos valstyb\xc4\x97s herbu ir savo pavadinimu. ETD yra biud\xc5\xbeetin\xc4\x97 \xc4\xafstaiga, finansuojama i\xc5\xa1 Lietuvos Respublikos valstyb\xc4\x97s biud\xc5\xbeeto._NEWLINE_Buvein\xc4\x97s adresas \xe2\x80\x93 Vilniaus g. 23-7A, Vilnius, LT-01119.'